# Принадлежност за захващане на листове и за закрепване на равномерно разстояние

Със специална принадлежност електроинструментът може да се използва за захващане на хартия и за захващане/закрепване на равномерно разстояние от ръба на материала. Принадлежността е подходяща само за UniversalTacker 18V-14.

- С приставката за захващане на хартия (13) можете да захващате до 80 листа.
- С раздалечителя (13) можете да настроите на шест степени от 1 cm до 11 cm равномерно разстояние на предмета за забиване до ръба на материала.

Указание: За зареждане на пълнителя (9) трябва да демонтирате приставката за захващане на хартия/раздалечителя (13) от електроинструмента.

##

Указание: Скобите на този телбод са по-здрави от скобите на обикновените ръчни телбоди за хартия и поради това се премахват от захванатата хартия по-трудно.

Препоръчителна дължина на скобите | Брой листове (хартия 80 g/m2)
--- | ---
6 mm | 2 – 20
8 mm | 10 – 40
10 mm | 20 – 60
12 mm | 30 – 80

- Настройте ударната сила на максималната степен.
- Поставете в електроинструмента подходяща лента скоби (14).
- Захванете последователно езичетата на приставката за захващане на хартия/раздалечителя (13) в жлебовете за приставката за захващане на хартия (11) на електроинструмента.
  Имайте предвид, че само жлеб 1 е подходящ за захващане на хартия.
- Поставете захващаните листове хартия в приставката за захващане на хартия/раздалечителя (13) и след това носа на телбода над зоната, където трябва да бъде поставена скобата.
- Притиснете електроинструмента здраво надолу, докато носът (1) се прибере напълно.
- Задръжте електроинструмента притиснат и натиснете спусъка (2).
- След забиването на скобата отпуснете спусъка (2) и отделете носа на телбода (1) от листовете хартия.

##

Указание: Раздалечителят (13) трябва да се захване в жлебовете (10) на електроинструмента за закрепване на равномерно разстояние.

Жлебове 2 – 7 (10) | Разстояние
--- | ---
Жлеб 2 | 1 cm
Жлеб 3 | 3 cm
Жлеб 4 | 5 cm
Жлеб 5 | 7 cm
Жлеб 6 | 9 cm
Жлеб 7 | 11 cm

- Поставете в електроинструмента подходяща лента скоби (14) или лента с телчета (15).
- Захванете последователно езичетата на приставката за захващане на хартия/раздалечителя (13) в жлеб (10) върху електроинструмента, който задава правилното разстояние до ръба на материала.
  Имайте предвид, че жлеб 1 не е подходящ за закрепване на равномерно разстояние.
- Натиснете гъвкавата долна страна на приставката за захващане на хартия/раздалечителя (13) по посока на електроинструмента, докато не прищрака.
- Прекарайте електроинструмента плоско върху обработвания детайл докато ръбът на детайла не легне върху предния ръб на приставката за захващане на хартия/раздалечителя (13).
- Притиснете електроинструмента здраво надолу, докато носът на телбода (1) се прибере напълно.
- Задръжте електроинструмента притиснат и натиснете спусъка (2).
- След цялостното забиване на скобата/телчето отпуснете спусъка (2) и преместете носа на телбода (1) по дължината на ръба на детайла.
- Поставете следващата скоба или следващото телче.