# Darbo patarimai

- Su šiuo elektriniu įrankiu negalima naudoti 19 mm ilgio sąsagėlių. Todėl šio prietaiso nenaudokite lubų apdailos dailylentėms specialiomis tvirtinimo apkabomis tvirtinti.

Daužiklio nusidėvėjimą sumažinsite, jei vengsite tuščių šūvių.
Baigę darbą smūgio jėgos reguliatoriaus ratuką (4) nustatykite į mažesnės smūgio jėgos padėtį, tuomet įtempimo spyruoklė nebus apkrauta.

Atsargiai pridėkite segiklio noselę (1). Per stipriai spaudžiant, minkštus ruošinius (pvz., pušies) galima pažeisti.

Elektrinis įrankis yra skirtas trumpalaikio veikimo režimui, esant maks. 10 min. veikimo trukmei ir pastoviai apkrovai. Nenutrūkstamai veikdamas jis įkaista. Įrankiui kaistant, jo galia mažėja.
Po ne daugiau kaip 10 minučių veikimo laiko, elektrinį įrankį išjunkite ir palaukite, kol jis atvės.

## Užstrigusių sąsagėlių šalinimas

- Prieš pradėdami bet kokius elektrinio įrankio techninės priežiūros darbus, iš elektrinio įrankio išimkite akumuliatorių.

- Elektrinį įrankį apsukite.
- Paspauskite apkabos fiksatorių (8) ir išimkite apkabą (9), traukdami ją atgal.
- Išimkite užstrigusią sąsagėlę. Jei reikia, naudokite reples.
- Įstumkite atgal apkabą (9), kol ji užsifiksuos.

- Laiku užpildykite apkabą. Per trumpa sąsagėlių juostelė gali būti užstrigusių sąsagėlių priežastis.