# Lisavarustus paberite klammerdamiseks ja klambrilöömiseks ühtlase vahekaugusega

Spetsiaalse lisavarustusega saab elektrilist tööriista kasutada paberite klammerdamiseks ning klammerdamiseks/klambrilöömiseks ühtlase kaugusega materjali servast. Lisavarustus sobib ainult klambrilööjale UniversalTacker 18V-14.

- Paberiklammerdajaga (13) saate kokku klammerdada kuni 80 lehte.
- Kaugushoidikuga (13) saate seada kuueastmeliselt sisselöödava objekti kauguse materjali servast 1 cm kuni 11 cm.

Suunis: salve (9) täitmiseks tuleb paberiklammerdaja/kaugushoidik (13) elektriliselt tööriistalt eemaldada.

##

Märkus: klambrilööja klambrid on jäigemad kui tavalised vihikuklambrid, mistõttu neid on raske paberist eemaldada.

Soovitus Klambri pikkus | Lehtede arv (paber 80 g/m2)
--- | ---
6 mm | 2–20
8 mm | 10–40
10 mm | 20–60
12 mm | 30–80

- Seadke löögijõud kõrgeimale astmele.
- Paigaldage sobiv klambririba (14).
- Klõpsake paberiklammerdaja/kaugushoidiku (13) nagad üksteise järel paberiklammerdaja väljalõigetesse (11) elektrilisel tööriistal.
  Pange tähele, et väljalõige 1 sobib ainult paberi klammerdamiseks.
- Asetage paberipakk paberiklammerdajasse/kaugushoidikusse (13) ja paigutage klambrilööja nina klammerdatavale paberipiirkonnale.
- Suruge elektrilist tööriista tugevalt allapoole, kuni klambrilööja nina (1) on täielikult sisse surutud.
- Survet säilitades vajutage päästikut (2).
- Pärast klambri täielikku sisselöömist vabastage päästik (2) ja tõstke klambrilööja nina (1) paberipakilt ära.

##

Suunis: kaugushoidik (13) tuleb ühtlase kaugusega klambrilöömiseks klõpsata väljalõigetesse (10) elektrilisel tööriistal.

Väljalõiked 2–7 (10) | Kaugus
--- | ---
Väljalõige 2 | 1 cm
Väljalõige 3 | 3 cm
Väljalõige 4 | 5 cm
Väljalõige 5 | 7 cm
Väljalõige 6 | 9 cm
Väljalõige 7 | 11 cm

- Pange sisse sobiv klambririba (14) või naelariba (15).
- Klõpsake paberiklammerdaja/kaugushoidiku (13) nagad üksteise järel väljalõigetesse (10) elektrilisel tööriistal, mis määravad sobiva kauguse materjali servast.
  Pidage silmas, et väljalõige 1 ei ole ette nähtud ühtlase kaugusega klambrilöömiseks.
- Suruge paberiklammerdaja/kaugushoidiku (13) painduvat alakülge elektrilise tööriista suunas, kuni see fikseerub.
- Lükake elektrilist tööriista lapiti mööda töödeldavat detaili, kuni töödeldava detaili serv toetub paberiklammerdaja/kaugushoidiku (13) esiservale.
- Suruge elektrilist tööriista tugevalt allapoole, kuni klambrilööja nina (1) on täielikult sisse surutud.
- Survet säilitades vajutage päästikut (2).
- Pärast klambri/naela täielikku sisselöömist vabastage päästik (2) ja nihutage klambrilööja nina (1) piki töödeldava detaili serva.
- Määrake järgmise klambri või järgmise naela asukoht.