# Upute za rad

- S ovim električnim alatom ne mogu se koristiti 19 mm spajalice. Stoga električni alat ne koristite za pričvršćivanje stropnih obloga s profilnim letvicama.

Izbjegavajte hice u prazno kako bi se spriječilo trošenje udarnog žiga.
Nakon završetka rada namjestite udarnu silu na kotačiću za odabir udarne sile (4) na manju vrijednost kako bi se rasteretila zatezna opruga.

Oprezno stavite vrh pribijača (1). Meki izradci (npr. crnogorično drvo) mogli bi se oštetiti od prevelikog pritiska.

Električni alat je konstruiran za kratkotrajni rad maksimalnog trajanja rada od 10 minuta pod konstantnim opterećenjem. Zagrijava se tijekom neprekidnog rada. S povećanim zagrijavanjem smanjuje se učinak.
Nakon maks. 10 minuta vremena rada isključite električni alat i ostavite ga da se ohladi.

## Vađenje zaglavljenih spajalica

- Prije svih radova na električnom alatu izvadite aku-bateriju iz električnog alata.

- Okrenite električni alat.
- Pritisnite deblokadu spremnika (8) i pritom izvucite spremnik (9) prema natrag.
- Izvadite zaglavljenu spajalicu. Po potrebi koristite kliješta.
- Gurnite spremnik (9) natrag da se uglavi.

- Pravovremeno napunite spremnik. Prekratak uložak sa spajalicama može biti uzrok zaglavljivanja spajalica.