# Pribor za spenjanje papirja in pritrjevanje sponk ali žebljev z enakomernim razmikom

Z namenskim priborom se električno orodje lahko uporablja za spenjanje papirja in pritrjevanje sponk/žebljev z enakomernim razmikom od roba materiala. Pribor je primeren samo za UniversalTacker 18V-14.

- S spenjalnikom papirja (13) lahko spnete do 80 listov naenkrat.
- Z distančnikom (13) lahko izbirate med šestimi stopnjami za pritrjevanje z enakomernim razmikom, in sicer med 1 cm in 11 cm od roba materiala.

Opomba: če želite v vlagalnik (9) vstaviti dodatne sponke ali žeblje, je treba spenjalnik papirja/distančnik (13) odstraniti z električnega orodja.

##

Opomba: sponke spenjalnika so stabilnejše od navadnih sponk in jih je zato tudi težje odstraniti iz papirja.

Priporočena dolžina sponk | Število listov (papir 80 g/m2)
--- | ---
6 mm | 2–20
8 mm | 10–40
10 mm | 20–60
12 mm | 30–80

- Silo udarcev nastavite na najvišjo stopnjo.
- Vstavite ustrezen komplet sponk (14).
- Roglja spenjalnika papirja/distančnika (13) potisnite v reži za spenjalnik papirja (11) na električnem orodju.
  Upoštevajte, da je za spenjanje papirja primerna le reža 1.
- Sklad papirja vstavite v spenjalnik papirja/distančnik (13) in sprednji del spenjalnika namestite nad mesto, v katerem želite speti papir.
- Električno orodje močno pritisnite navzdol, da je sprednji del spenjalnika (1) povsem potisnjen na papir.
- Vzdržujte pritisno silo in pritisnite sprožilec (2).
- Po končanem spenjanju izpustite sprožilec (2) in sprednji del spenjalnika (1) dvignite s spetega papirja.

##

Opomba: Distančnik (13) se mora na pritrjevanje sponk ali žebljev z enakomernim razmikom zaskočiti v reže (10) na električnem orodju.

Reže 2–7 (10) | Razdalja
--- | ---
Reža 2 | 1 cm
Reža 3 | 3 cm
Reža 4 | 5 cm
Reža 5 | 7 cm
Reža 6 | 9 cm
Reža 7 | 11 cm

- Vstavite ustrezen komplet sponk (14) ali žebljev (15).
- Roglja spenjalnika papirja/distančnika (13) potisnite v režo (10) na električnem orodju, ki ustreza želenemu razmiku od roba materiala.
  Upoštevajte, da reža 1 ni primerna za pritrjevanje sponk ali žebljev z enakomernim razmikom.
- Prestavljivi podstavek spenjalnika papirja/distančnika (13) potisnite na električno orodje, da se zaskoči.
- Električno orodje plosko položite na obdelovanec, dokler se rob obdelovanca ne dotika sprednjega roba spenjalnika papirja/distančnika (13).
- Električno orodje močno pritisnite navzdol, da je sprednji del spenjalnika (1) povsem potisnjen na obdelovanec.
- Vzdržujte pritisno silo in pritisnite sprožilec (2).
- Po končanem pritrjevanju sponke/žeblja izpustite sprožilec (2) in sprednji del spenjalnika (1) potisnite vzdolž roba obdelovanca.
- Pritrdite naslednjo sponko ali žebelj.