# Príslušenstvo na zošívanie papiera a na sponkovanie v rovnakej vzdialenosti

So špeciálnym príslušenstvom možno elektrické náradie používať na zošívanie papiera a na zošívanie/sponkovanie s rovnakou vzdialenosťou od hrany materiálu. Príslušenstvo je vhodné iba pre UniversalTacker 18V-14.

- Pomocou zošívačky papiera (13) môžete zošiť až 80 listov.
- Pomocou rozpery (13) môžete nastaviť v šiestich stupňoch rovnakú vzdialenosť spojovacieho materiálu od 1 cm do 11 cm od hrany materiálu.

Upozornenie: Pri plnení zásobníka (9) je nutné zošívačku papiera/rozperu (13) odmontovať z elektrického náradia.

##

Upozornenie: Sponky do sponkovača držia pevnejšie ako bežné sponky do sponkovačky a preto ich možno z papiera iba ťažko opäť odstrániť.

Odporúčaná dĺžka sponiek | Počet listov (papier 80 g/m2)
--- | ---
6 mm | 2–20
8 mm | 10–40
10 mm | 20–60
12 mm | 30−80

- Nastavte silu výstrelu na najvyšší stupeň.
- Založte vhodný pás so sponkami (14).
- Zakliknite po jednom výbežky zošívačky papiera/rozpery (13) do výrezov pre zošívačku papiera (11) na elektrickom náradí.
  Nezabudnite, že pre zošívačku papiera je určený iba výrez 1.
- Vložte kôpku papierov do zošívačky papiera/rozpery (13) a umiestnite sponkovací mechanizmus nad zošívanú oblasť papiera.
- Potlačte elektrické náradie pevne smerom dole, aby bol sponkovací mechanizmus (1) úplne vtlačený.
- Udržte priamy prítlak a stlačte spúšť (2).
- Po úplnom zarazení sponky spúšť (2) uvoľnite a zdvihnite sponkovací mechanizmus (1) z kôpky papiera.

##

Upozornenie: Rozperu (13) je nutné pri sponkovaní s rovnakou vzdialenosťou zakliknúť do výrezov (10) na elektrickom náradí.

Výrezy 2–7 (10) | Vzdialenosť
--- | ---
Výrez 2 | 1 cm
Výrez 3 | 3 cm
Výrez 4 | 5 cm
Výrez 5 | 7 cm
Výrez 6 | 9 cm
Výrez 7 | 11 cm

- Založte vhodný pás so sponkami (14) alebo s klincami (15).
- Zakliknite po jednom výbežky zošívačky papiera/rozpery (13) do výrezu (10) na elektrickom náradí, ktorý umožňuje vhodnú vzdialenosť od hrany materiálu.
  Nezabudnite, že výrez 1 nie je určený na sponkovanie s rovnakou vzdialenosťou.
- Potlačte pružnú spodnú stranu zošívačky papiera/rozpery (13) smerom k elektrickému náradiu tak, aby zaskočila.
- Posuňte elektrické náradie naplocho ponad obrobok tak, aby hrana obrobku priliehala na prednú hranu zošívačky papiera/rozpery (13).
- Potlačte elektrické náradie pevne smerom dole, aby bol sponkovací mechanizmus (1) úplne vtlačený.
- Udržte priamy prítlak a stlačte spúšť (2).
- Po úplnom zarazení sponky/klinca spúšť (2) uvoľnite a posuňte sponkovací mechanizmus (1) pozdĺž hrany obrobku.
- Zarazte ďalšiu sponku alebo klinec.