# Arbejdsvejledning

- El‑værktøjet kan ikke benyttes med 19 mm-klammer. Brug derfor ikke el‑værktøjet til at fastgøre loftsbeklædninger med profiltræ-/fugebeslag.

Undgå tomme skud, da slagstemplet ellers slides hurtigere.
Når du er færdig med arbejdet, skal du indstille slagkraften på indstillingshjulet til forvalg af slagkraft (4) på en lavere værdi, så fjederen aflastes.

Sæt hæftenæsen (1) forsigtigt på. Bløde emner (f.eks. fyrretræ) kan blive beskadiget, hvis de udsættes for alt for meget tryk.

El-værktøjet er konstrueret med henblik på kortvarig brug i en periode på maks. 10 minutter under konstant belastning. Det bliver varmt ved konstant drift. I takt med at el-værktøjet bliver varmt, reduceres ydelsen.
Efter maks. 10 minutters drift skal du stille el-værktøjet fra dig og lade det afkøle.

## Fjern fastsiddende klammer

- Tag altid akkuen ud af el-værktøjet, før du udfører arbejde på det.

- Drej el-værktøjet om.
- Tryk på magasinoplåsningen (8), og træk i den forbindelse magasinet (9) bagud og ud.
- Fjern den fastsiddende klamme. Brug om nødvendigt en tang.
- Skub magasinet (9) tilbage, indtil det går i indgreb.

- Fyld magasinet op i god tid. Hvis klammerækken er for kort, kan klammerne sætte sig fast.