# Pribor za pričvršćivanje papira i pribijanje na jednakom razmaku

Pomoću specijalnog pribora možete koristiti električni alat za pričvršćivanje papira i za pričvršćivanje(pribijanje na jednakom razmaku od ruba materijala. Pribor je prikladan samo za UniversalTacker 18V-14.

- Pomoću spajalice za papir (13) možete spojiti do 80 listova.
- Pomoću odstojnog graničnika (13) možete namjestiti jednaki razmak elementa za pričvršćenje od 1 cm do 11 cm od ruba materijala u šest stupnjeva.

Napomena: Za punjenje spremnika (9) morate demontirati spajalicu za papir/odstojni graničnik (13) s električnog alata.

##

Napomena: Spajalice pribijača su stabilnije od uobičajenih spajalica i stoga se mogu teško izvaditi iz papira.

Preporuka za duljinu spajalice | Broj listova (papir 80 g/m2)
--- | ---
6 mm | 2–20
8 mm | 10–40
10 mm | 20–60
12 mm | 30–80

- Stavite udarnu silu na najveći stupanj.
- Umetnite odgovarajući uložak sa spajalicama (14).
- Uzastopno umećite vrhove spajalice za papir/odstojnog graničnika (13) u otvore za spajalicu za papir (11) na električnom alatu.
  Vodite računa da je samo otvor 1 prikladan za spajanje papira.
- Umetnite kup papira u spajalicu za papir/odstojni graničnik (13) i pozicionirajte vrh pribijača iznad dijela papira koji želite spojiti.
- Pritisnite električni alat prema dolje tako da je vrh pribijača (1) utisnut do kraja.
- Zadržite pritisak i pritisnite okidač (2).
- Nakon potpunog zabijanja spajalice otpustite okidač (2) i podignite vrh pribijača (1) s kupa papira.

##

Napomena: Odstojni graničnik (13) morate umetnuti za pribijanje na jednakom razmaku u otvore (10) na električnom alatu.

Otvori 2–7 (10) | Razmak
--- | ---
Otvor 2 | 1 cm
Otvor 3 | 3 cm
Otvor 4 | 5 cm
Otvor 5 | 7 cm
Otvor 6 | 9 cm
Otvor 7 | 11 cm

- Umetnite odgovarajući uložak sa spajalicama (14) ili uložak s čavlima (15).
- Uzastopno umećite vrhove spajalice za papir/odstojnog graničnika (13) u otvor (10) na električnom alatu na kojem je naveden odgovarajući razmak.
  Vodite računa da otvor 1 nije prikladan za pribijanje na jednakom razmaku.
- Pritisnite fleksibilnu donju stranu spajalice za papir/odstojnog graničnika (13) u smjeru električnog alata tako da se uglavi.
- Vodite električni alat ravno preko izratka sve dok rub izratka ne nalegne na prednji rub spajalice za papir/odstojnog graničnika (13).
- Pritisnite električni alat prema dolje tako da je vrh pribijača (1) utisnut do kraja.
- Zadržite pritisak i pritisnite okidač (2).
- Nakon potpunog zabijanja spajalice/čavla otpustite okidač (2) i pomaknite vrh pribijača (1) duž ruba izratka.
- Postavite sljedeću spajalicu ili sljedeći čavao.