# Lisätarvike paperinidontaan ja tasaisin välein tehtävään nitomiseen

Erikoistarvikkeella sähkötyökalua voi käyttää paperinidontaan ja tasaisin välein materiaalin reunan suhteen tehtävään nidontaan. Lisätarvike soveltuu vain mallille UniversalTacker 18V-14.

- Paperinitojalla (13) voi nitoa yhteen jopa 80 sivua.
- Välikkeellä (13) voit säätää kuusiportaisesti sinkilän tasaisen 1–11 cm välin materiaalin reunan suhteen.

Huomautus: lippaan (9) täyttöä varten paperinitoja/välike (13) täytyy irrottaa sähkötyökalusta.

##

Huomautus: sinkilät ovat lujempia kuin tavanomaiset paperiniitit ja siksi ne ovat vaikeammin irrotettavia.

Suositeltu sinkiläpituus | Sivumäärä (paperi 80 g/m2)
--- | ---
6 mm | 2–20
8 mm | 10–40
10 mm | 20–60
12 mm | 30–80

- Säädä suurin iskuvoimaporras.
- Asenna sopivan kokoinen sinkilänauha (14).
- Napsauta paperinitojan/välikkeen (13) (11) nokat peräkkäin sähkötyökalun aukkoihin.
  Huomioi, että vain aukko 1 soveltuu paperinidontaan.
- Aseta paperipino paperinitojaan/välikkeeseen (13) ja kohdista sinkiläpistoolin nokka nidontakohdan päälle.
- Paina sähkötyökalua alaspäin, kunnes sinkiläpistoolin nokka (1) painautuu kokonaan sisään.
- Pidä kunnolla työkappaletta vasten ja paina laukaisinta (2).
- Kun sinkilä on ammuttu kiinni, vapauta laukaisin (2) ja nosta sinkiläpistoolin nokka (1) paperipinosta.

##

Huomautus: välike (13) pitää napsauttaa tasaisin välein tehtävää nitomista varten sähkötyökalussa oleviin aukkoihin (10).

Aukot 2–7 (10) | Väli
--- | ---
Aukko 2 | 1 cm
Aukko 3 | 3 cm
Aukko 4 | 5 cm
Aukko 5 | 7 cm
Aukko 6 | 9 cm
Aukko 7 | 11 cm

- Asenna sopivan kokoinen sinkilänauha (14) tai naulanauha (15).
- Napsauta peräkkäin paperinitojan/välikkeen (13) nokat sellaiseen sähkötyökalussa olevaan aukkoon (10), jolla saat sopivan välin materiaalin reunan suhteen.
  Huomaa, että aukko 1 ei sovellu tasaisin välein tehtävään nidontaan.
- Paina paperinitojan/välikkeen (13) joustavaa alapuolta sähkötyökalun suuntaan, kunnes se lukittuu paikalleen.
- Ohjaa sähkötyökalu tasaisesti työkappaleelle, kunnes työkappaleen reuna koskettaa paperinitojan/välikkeen (13) etureunaa.
- Paina sähkötyökalua alaspäin, kunnes sinkiläpistoolin nokka (1) painautuu kokonaan sisään.
- Pidä kunnolla työkappaletta vasten ja paina laukaisinta (2).
- Kun sinkilä/naula on ammuttu kiinni, vapauta laukaisin (2) ja siirrä sinkiläpistoolin nokkaa (1) työkappaleen reunaa pitkin.
- Kohdista seuraava sinkilä tai naula.