# Tartozék papírlapok tűzéséhez és egyenletes távolságban történő tűzéshez

A különleges tartozékkal az elektromos kéziszerszám papír tűzésére, illetve az anyag élétől egyenletes távolságban történő tűzésre használható. A tartozék csak a UniversalTacker 18V-14 típushoz alkalmas.

- A (13) papírtűzővel legfeljebb 80 lapot lehet összefűzni.
- A távtartóval (13) hat fokozatban állíthatja be a kapocs vagy szeg anyag élétől egyenlő távolságban történő belövését 1 cm és 11 cm között.

Megjegyzés: a tár (9) feltöltéséhez a papírtűzőt/távtartót (13) le kell szerelni az elektromos kéziszerszámról.

##

Figyelem: A fűzőgépkapcsok stabilabbak a kereskedelemben szokványosan kapható fűzőkapcsoknál és az előbbieket nehezebben lehet a papírból ismét eltávolítani.

A kapcsok hosszára vonatkozó javaslatok | Lapok száma (papír: 80 g/m2)
--- | ---
6 mm | 2–20
8 mm | 10–40
10 mm | 20–60
12 mm | 30–80

- Az ütőerőt állítsa a legnagyobb fokozatra.
- Helyezzen be a megfelelő (14) kapocsszalagot.
- Pattintsa be egymás után a (13) papírtűző/távtartó kiemelkedéseit az (11) elektromos kéziszerszám papírtűző számára kialakított mélyedéseibe.
  Figyeljen arra, hogy csak az 1. mélyedés alkalmas a papír tűzéséhez.
- Tegye be a papírköteget a (13) papírtűzőbe/távtartóba és állítsa be a tűzőorrot az összefűzésre kerülő papírterület fölé.
- Nyomja erőteljesen le az elektromos kéziszerszámot, amíg a (1) tűzőorr teljesen benyomódik.
- Tartsa fenn a készülékre gyakorolt nyomást és nyomja meg röviden a (2) kioldót.
- Miután a készülék teljesen behajtotta a kapcsot, engedje el a (2) kioldót és emelje le a (1) tűzőorrot a papírkötegről.

##

Megjegyzés: a távtartót (13) az egyenlő távolságban történő tűzéshez az elektromos kéziszerszám (10) mélyedéseibe be kell pattintani.

2–7. mélyedés (10) | Távolság
--- | ---
2. mélyedés | 1 cm
3. mélyedés | 3 cm
4. mélyedés | 5 cm
5. mélyedés | 7 cm
6. mélyedés | 9 cm
7. mélyedés | 11 cm

- Helyezzen be a megfelelő (14) kapocsszalagot vagy (15) szegszalagot.
- Pattintsa a papírtűző/távtartó (13) kiemelkedéseit egymás után az elektromos kéziszerszám mélyedéseibe (10), míg az anyag élétől a megfelelő távolságot nem biztosítja.
  Vegye figyelembe, hogy az 1. mélyedés nem alkalmas az egyenlő távolságban történő tűzéshez.
- Nyomja a papírtűző/távtartó (13) rugalmas alsó oldalát az elektromos kéziszerszám irányába, míg bereteszel.
- Az elektromos kéziszerszámot vezesse laposan a munkadarabra, míg a munkadarab éle a papírtűző/távtartó elülső éléhez (13) nem ütközik.
- Nyomja erőteljesen le az elektromos kéziszerszámot, amíg a (1) tűzőorr teljesen benyomódik.
- Tartsa fenn a készülékre gyakorolt nyomást és nyomja meg röviden a (2) kioldót.
- Miután a készülék teljesen behajtotta a kapcsot/szeget, engedje el a (2) kioldót és tolja a (1) tűzőorrot a munkadarab éle mentén.
- Helyezze be a következő kapcsot vagy szeget.